62020TO0620_INF
Sklep Splošnega sodišča (četrti senat) z dne 8. decembra 2021 – Alessio in drugi/ECB
(Zadeva T-620/20)
„Ničnostna tožba – Ekonomska in monetarna unija – Bančna unija – Sanacija in reševanje kreditnih institucij – Ukrepi za zgodnje posredovanje – Sklep ECB o imenovanju začasne uprave v družbi Banca Carige – Poznejši sklepi o podaljšanju – Rok za vložitev tožbe – Zamuda – Nedopustnost“
Ničnostna tožba – Roki – Začetek – Akt, ki ni niti objavljen niti tožeča stranka o njem uradno obveščena – Natančna seznanjenost z vsebino in razlogi – Obveznost v razumnem roku od trenutka, ko je znan obstoj akta, zahtevati njegovo celotno besedilo
(Člen 263, šesti odstavek, PDEU)
(Glej točke 39, 40, od 42 do 44, od 46 do 48 in od 81 do 84.)
Predmet
Predlog na podlagi člena 263 PDEU za razglasitev ničnosti, prvič, sklepa ECB z dne 1. januarja 2019 o imenovanju začasne uprave v družbi Banca Carige SpA, in drugič, sklepa ECB z dne 29. marca 2019 o podaljšanju začasne uprave ter poznejših sklepov o podaljšanju.
Izrek
1.
Tožba se zavrže kot nedopustna.
2.
Postopek v zvezi s predlogom za intervencijo Evropske komisije se ustavi.
3.
Roberto Alessio in druge tožeče stranke, katerih imena so navedena v prilogi k sklepu, nosijo svoje stroške in stroške, ki so nastali Evropski centralni banki (ECB).
4.
Komisija nosi svoje stroške v zvezi s predlogom za intervencijo.